Document ID: 32005D0572

ΑΠΌΦΑΣΗ ΤΗΣ ΕΠΙΤΡΟΠΉΣ
της 19ης Ιουλίου 2005
για την τροποποίηση της απόφασης 2000/86/ΕΚ για τον καθορισμό ειδικών όρων που διέπουν τις εισαγωγές αλιευτικών προϊόντων καταγωγής Κίνας και για την κατάργηση της απόφασης 97/368/ΕΚ, όσον αφορά την αρμόδια αρχή και το υπόδειγμα υγειονομικού πιστοποιητικού
[κοινοποιηθείσα υπό τον αριθμό Ε(2005) 2751]
(Κείμενο που παρουσιάζει ενδιαφέρον για τον ΕΟΧ)
(2005/572/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το άρθρο 11 παράγραφος 1,
Εκτιμώντας τα ακόλουθα:
(1)
Στην απόφαση 2000/86/ΕΚ της Επιτροπής (2), η «State Administration for Entry/Exit Inspection and Quarantine (CIQ SA)» ορίζεται ως η αρμόδια αρχή στην Κίνα για την εξακρίβωση και την πιστοποίηση της συμμόρφωσης των προϊόντων αλιείας και υδατοκαλλιέργειας με τις απαιτήσεις της οδηγίας 91/493/ΕΟΚ.
(2)
Μετά την αναδιάρθρωση των διοικητικών υπηρεσιών της Κίνας, η αρμόδια αρχή είναι πλέον η «General Administration for Quality Supervision, Inspection and Quarantine (AQSIQ)».
(3)
Η νέα αυτή αρχή είναι σε θέση να επαληθεύει αποτελεσματικά την εφαρμογή της ισχύουσας νομοθεσίας.
(4)
Η AQSIQ παρέσχε επίσημες διαβεβαιώσεις σχετικά με τη συμμόρφωση με τα πρότυπα για υγειονομικούς ελέγχους και παρακολούθηση των προϊόντων αλιείας και υδατοκαλλιέργειας, όπως ορίζονται στην οδηγία 91/493/ΕΟΚ και για την τήρηση απαιτήσεων υγιεινής ισοδύναμων με αυτές που ορίζει η εν λόγω οδηγία.
(5)
Επομένως, η απόφαση 2000/86/ΕΚ πρέπει να τροποποιηθεί αναλόγως.
(6)
Είναι σκόπιμο η παρούσα απόφαση να εφαρμοστεί 45 ημέρες από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης, παρέχοντας την αναγκαία μεταβατική περίοδο.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2000/86/ΕΚ τροποποιείται ως εξής:
1)
Το άρθρο 1 αντικαθίσταται από το ακόλουθο κείμενο:
«Άρθρο 1
Η “General Administration for Quality Supervision, Inspection and Quarantine (AQSIQ)” είναι η αρμόδια αρχή στην Κίνα, η οποία επαληθεύει και πιστοποιεί ότι τα προϊόντα αλιείας και υδατοκαλλιέργειας συμμορφώνονται με τις απαιτήσεις της οδηγίας 91/493/ΕΟΚ.»
2)
Το άρθρο 3 παράγραφος 2 αντικαθίσταται από το ακόλουθο κείμενο:
«2. Τα πιστοποιητικά πρέπει να φέρουν το όνομα, την ιδιότητα και την υπογραφή του εκπροσώπου της AQSIQ και την επίσημη σφραγίδα του τελευταίου σε διαφορετικό χρώμα από εκείνο των υπόλοιπων εγκρίσεων.»
3)
Το παράρτημα Α αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από τις 6 Σεπτεμβρίου 2005.
Άρθρο 3
H παρούσα απόφαση απευθύνεται στα κράτη μέλη.
Βρυξέλλες, 19 Ιουλίου 2005.

Labels: 3
18
6